KOOSTÖÖLEPING NR 3.2-1/23/629-1

**Transpordiamet,** registrikoodiga 70001490, asukohaga Valge 4, 11413 Tallinn, mida esindab taristu ehitamise ja korrashoiu osakonna lääne üksuse juhataja Hannes Vaidla

ja

**Air Livonia OÜ**, registrikoodiga 10274810, asukohaga Eametsa küla, Tori vald, 85001, Pärnu maakond, mida esindab põhikirja alusel juhatuse liige Ants Aringo,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava alusel on Transpordiametil kavas riigitee nr 19125 Lennuvälja tee km 0,0-3,008 rekonstrueerimine (edaspidi Riigitee);
2. riigitee maa-alal asub OÜ Air Livoniale kuuluv sadeveetrass (edaspidi Objekt);
3. Transpordiamet on 01.04.2022 korraldusega nr 1.1-3/22/257 andnud projekteerimis-

 tingimused riigitee nr 19125 Lennuvälja tee km 0,0-3,008 asuva lõigu rekonstrueerimise ehitusprojekti koostamiseks, mille ühe osana on ette nähtud Air Livonia OÜ-le kuuluva sadeveetrassi rekonstrueerimine.

1. Transpordiameti tellimusel on Reaalprojekt OÜ koostanud põhiprojekti „Riigitee nr 19125 Lennujaama tee km 0,00-3,008 reekonstrueerimine“, töö nr P21029, mille koosseisus on Air Livonia poolt tellitud objekti rekonstrueerimine (Lisa 1);

sõlmivad pooled koostöölepingu alljärgnevas:

1. Transpordiamet:
	1. annab ehitusloa Riigitee rekonstrueerimiseks, mis sisaldab Objekti rekonstrueerimist;
	2. korraldab riigihanked Riigitee rekonstrueerimiseks ja omanikujärelevalveks;
	3. sõlmib hankemenetluste tulemusena edukate pakkujatega hankelepingud Riigitee rekonstrueerimiseks ja omanikujärelevalve teostamiseks;
	4. rahastab lepingut Riigitee rekonstrueerimiseks ja omanikujärelevalveks;
	5. tagab Riigitee rekonstrueerimise käigus tehnoloogiliselt piisava ajaakna Air Livoniale Objekti rekonstrueerimiseks riigitee teemaal arvestusega üks tööpäev ühe ristumise kohta (kokku kolm ristumist).
2. Air Livonia OÜ:
	1. rahastab Objekti rekonstrueerimise projekteerimist;
	2. korraldab Objekti rekonstrueerimiseks vastavat pädevust omava ehitaja leidmise ja rahastab rekonstrueerimist;
	3. tagab Objekti rekonstrueerimisele omanikujärelevalve ja rahastab seda;
	4. sõlmib pärast Objekti rekonstrueerimist Transpordiametiga notariaalse lepingu isikliku kasutusõiguse seadmiseks rekonstrueeritud Objektile ja kannab selle toiminguga kaasnevad kulud.
3. Poolte kontaktisikud:
	1. Transpordiameti kontaktisik: Margus Eisenschmidt, tel +372 5207 943, e-post margus.eisenschmidt@transpordiamet.ee
	2. Air Livonia OÜ kontaktisik: Ants Aringo, tel +372 5055 280 e-post: ants.aringo@gmail.com.
4. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
5. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta lepingu muutmiseks.
6. Koostööleping lõpeb kokkuleppe eesmärgiks oleva töö realiseerimisega.
7. Lepingu lisad:
	1. Lisa 1: Objekti asendiplaan

Poolte allkirjad:

Transpordiamet Air Livonia OÜ

Allkirjastatud digitaalselt Allkirjastatud digitaalselt